Til rektor ved skule

Frå kyrkjelyd

Tilbod om besøk med undervisingsopplegget *Bibelsporet*

*Bibelsporet* (tidlegare *Vandring gjennom Bibelen for born*)er eit undervisingsopplegg rundt Bibelen i skulen. I samarbeid med Bibelselskapet ønskjer kyrkjelyden vår å tilby *Bibelsporet* til 4. eller 5. klassesteget ved ……………………………..… skule.

Formålet er å presentera samanhengen i bibelforteljingane. Konkret er *Bibelsporet* ei tidsline av forteljingar som blir formidla gjennom munnleg forteljing, og som inviterer til aktiv elevmedverknad og engasjement.

I kompetansemåla for KRLE-faget står det mellom anna at elevane skal «samtale om og presentere sentrale fortellinger og trosforestillinger fra østlige og vestlige religiøse tradisjoner», dei skal «samtale om og presentere sentrale fortellinger og trosforestillinger i kristen tradisjon» (etter 4. klassesteget), og dei skal «utforske og sammenligne tekster og materielle uttrykk som kilder til kunnskap om kulturarv knyttet til kristendom og ulike religions- og livssynstradisjoner» (etter 7. klassesteget).

*Bibelsporet* vil òg vera relevant for kjerneelement i faget, som *Kjennskap til religion og livssyn*, der det mellom anna står at «Faget skal gi kunnskap om og forståelse for kristendom og andre religioner», *Utforsking av religioner og livssyn med ulike metoder* og *Kunne ta andres perspektiv*.

*Bibelsporet* formidlar forteljingar frå jødisk tradisjon (Tanakh) og frå kristen tradisjon, gjennom bibelske forteljingar frå Det gamle og Det nye testamentet. Å sjå samanhengen mellom desse tekstene kan vera med og gje forståing for og refleksjon rundt kristen tru og religiøs praksis, samt kristendomens plass i samfunn, historie, kunst og kultur.

Undervisingsopplegget er ikkje forkynnande, men er laga som ein ressurs for lærarar som underviser i faget KRLE. Det kan vera med og gje kjennskap til og forståing for nasjonal og internasjonal kristen kulturtradisjon. I løpet av fire skuletimar får elevane ei unik oversikt over samanhengen mellom forteljingane i Bibelen, med søkelys på dei forteljingane som har vore med på å forma vår kultur.

Opplegget kan brukast både på 4. og 5. klassesteget, og kan takast opp att seinare på mellomtrinnet. Til opplegget følgjer det med eit arbeidshefte til kvar elev.

Tilbakemeldingane frå lærarar og elevar er at *Bibelsporet* er inspirerande, pedagogisk og ein annleis måte å læra på for elevane.

Vi vonar at skulen din er interessert i tilbodet frå oss. Kontakt oss gjerne på e-post for å gjera konkrete avtalar. Vi ser fram til å koma til dykk.

*Med helsing*

*I samarbeid med:*